
Ανακοίνωση παρακατάθεσης αποζημίωσης για απαλλοτρίωση ακινήτων 
για την κατασκευή της οδού Πάτρα - Ίσωμα 4ο τμήμα από Βασιλικά 
μέχρι διασταύρωση προς Ίσωμα και των παρ/λων οδών. . .. 6 

ΠΟΛΕΟΔΟΜΙΑ 

ΑΠΟΦΑΣΕΙΣ 


Καθορισμός ορίων και όρων και περιορισμών δόμησης στον οικισμό «ΚΑ- 
ΣΤΑΝΕΡΗ» του Ν. Κιλκίς. 8 

Καθορισμός ορίων και όρων και περιορισμών δόμησης στον οικισμό «ΚΑΤΩ 
ΘΕΟΔΩΡΑΚΙ» του Ν. Κιλκίς. 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Π. 3583/992/Ν. 11.000 (1) 

Μερική ανάκληση της αναγκαστικής απαλλοτρίωσης που κηρύχθηκε με την Δ. 

3362/3201/31.5.1971 (ΦΕΚ 128/15.6.1971 τ.Δ') κοινή υπουργική 

απόφαση. , 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 12 του Ν.Δ. 797/1971 «περί αναγκαστικών 
απαλλοτριώσεων». 

2. Την Δ. 3362/3201/31.5.1971 (ΦΕΚ 128/15.6.1971 τ.Δ') κοινή 
υπουργική απόφαση, σχετικά με την κήρυξη αναγκαστικής απαλλοτρίωσης για 
τη διάνοιξη του ανισόπεδου κόμβου Λόγγου, του τμήματος Αίγιου - Καμαρών 
της Εθνικής οδού Κορίνθου - Πατρών. 

3. Την απόφαση του Πρωθυπουργού ΐ. 1362/Α/5.10.1987 (ΦΕΚ 535/ 
5.10.87 τ.Β') σχετικά με ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Πέταο, αποφασίζουμε: 

Ανακαλούμε μερικά την αναγκαστική απαλλοτρίωση που κηρύχθηκε με την 
Δ. 3362/3201/31.5.1971 (ΦΕΚ 128/15.6.1971 τ.Δ') κοινή υπουργική 
απόφαση, και συγκεκριμένα για έκταση 117 μ 2 που' αποτελεί τμήμα του 44 
ακινήτου, και φαίνεται στο από Οκτωβρίου 1987 κτηματολογικό διάγραμμα - 
πίνακα του πολ. Υπομ/κού Πέτρου Γιαννούτσου, το οποίο έχει θεωρηθεί από το 
Δ/ντή της 3ης ΔΕΚΕ Πατρών Χρ. Κυρπίδη, γιατί η έκταση αυτή δεν πρόκειται 
να χρησιμοποιηθεί για το σκοπό που απαλλοτριώθηκε. 

Η κυριότητα της έκτασης θα ανακτηθεί πάλι από τον προ της απαλλοτρίωσης 
ιδιοκτήτη, με τη μεταγραφή στα οικεία βιβλία μεταγραφών της απόφασης αυ¬ 
τής, συνοδευόμενης από πράξη εξόφλησης ολόκληρης της αποζημίωσης που 
έχει εισπράξει, η οποία ανέρχεται σε 44.650 δρχ. 

Το παραπάνω ποσό πρέπει να επιστραφεί στο Δημόσιο, μέσα σε έξι μήνες από 
την κοινοποίηση της απόφασης αυτής στον ενδιαφερόμενο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1988 
; οι υπουργοί 

• ΑΝ ΟΙΚΟΝΟΜΙΚΟΝ ΠΕΡΙΒ/ΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΟΝ 

Γ. ΠΕΤΣΟΣ ΕΥΑΓ. ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Π. 3556/984/Ν. 10469 (2) 

Μερική ανάκληση της απαλλοτρίωσης που κηρύχθηκε με την Δ, 2479/2804/ 
17.4.1970 (ΦΕΚ 92/2.5.1970 τ.Δ') κοινή υπουργική απόφαση. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2α του κωδικοποιημένου Α.Ν. 1731/1939 
«περί αναγκαστικών απαλλοτριώσεων». 

2. Την Δ. 2479/2804/17.4.70 (ΦΕΚ 92/2.5.1970 τ.Δ') κοινή υπουρ¬ 
γική απόφαση, με την οποία κηρύχθηκε αναγκαστική απαλλοτρίωση για την 
κατασκευή του αρχικού δικτύου παραλιμνίων περιοχών φράγματος Πηνειού 
Ηλείας. 

3. Τα αριθμ. 5696129/18.3.85, 7835009/31.7.85, 756650/11.3.86 
και 3043569/17.10.1984 αντίγραφα διπλοτύπων είσπραξης του Δημοσίου 
Ταμείου Αμαλιάδας από τα οποία προκύπτει ότι η αποζημίωση που καθορί¬ 
στηκε με την Π. 6166/2008/20.9.84 απόφαση του Τπουργού Οικονομικών, 
όπως αυτή τροποποιήθηκε με τη Δ. 4236/2341/31.10.1984 ομοία, για τα 
189 και 191 ακίνητα, επιστράφηκε στο Δημόσιο εμπρόθεσμα. 

4. Την απόφαση του Πρωθυπουργού Τ. 1362/5.10.87 (ΦΕΚ 535 5.10.87 
τ.Β.) σχετικά με ανάθεση αρμοδιοτήτων στον Αναπληρωτή Τπουργό Οικονομι¬ 
κών Γεώργιο Πέτσο, αποφασίζουμε: 

Ανακαλούμε μερικά την αναγκαστική απαλλοτρίωση που κηρύχθηκε με την 
Δ. 2479/2804/17.4.1970 (ΦΕΚ 92/2.5.70 τ.Δ') κοινή υπουργική από¬ 
φαση, και συγκεκριμένα για έκταση 440 μ 2 που φαίνεται με αριθμούς ακινήτων 
189 και 191 στο από 18.7.1983 ακριβές αντίγραφο κτηματολογικού δια¬ 
γράμματος της 1ης ΔΕΚΕ Πατρών και στον αντίστοιχο κτηματολογικό πίνακα 
γιατί η έκταση αυτή δεν πρόκειται να χρησιμοποιηθεί για το σκοπό που απαλλο¬ 
τριώθηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 1988 
ΟΙ ΥΠΟΥΡΓΟΙ 

ΑΝ. ΟΙΚΟΝΟΜΙΚΟΝ ΠΕΡΙΒ/ΝΤΟΣ, ΧΟΡΟΤΑΞΙΑΣ & ΔΗΜ. ΕΡΓΩΝ 

Γ. ΠΕΤΣΟΣ ΕΥΑΓ. ΚΟΥΛΟΥΜΠΗΣ 


Αριθ. 3063 (3) 

Κήρυξη ως αναδασωτέας έκτασης 1,00 στρεμμάτων στη θέση Ξόσες Βούτενης 
του Δήμου Πατρέων του Νομού Αχαΐας. 

Η ΔΑΣΑΡΧΗΣ ΠΑΤΡΩΝ 

Έχοντας υπόψη: 

1. Το άρθρο 117 παρ. 3 του Συντ/τος της Χώρας. 

2. Τις περί διοικητικής αποκέντρωσης διατάξεις. 

3. Τις διατάξεις του Ν. 998/1979 «περί προστασίας των δασών και των δα¬ 
σικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

Την με αριθ. Ζα/160/26.1.84 απόφαση του Νομάρχη Αχαΐας, περί εξου¬ 
σιοδότησης των προϊσταμένων των Υπηρεσιών να υπογράφουν με εντολή Νο¬ 
μάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική αναγέννηση, 
της δασικής βλάστησης που καταστράφηκε από Πυρκαγιά στις 31.5.1988 τη 
δημόσια δασική έκταση ενός (1,00) στρεμμάτων που βρίσκεται στη θέση Ξόσες 
Βούντενης της Κοινότητας του Δήμου Πατρέων και προσδιορίζεται όπως φαίνο¬ 
νται στο συνημμένο διάγραμμα, το οποίο αποτελεί αναπόσπαστο μέρος της από¬ 
φασης αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση (μικρή κορυφογραμμή).. 

Βόρεια: Με υδραύλακα και συνέχεια με κτήμα Ανδ. Γκολφινόπουλου. 

Νότια: Με δημόσια δασική έκταση (μικρή κορυφογραμμή). 

Η παρούσα ισχύει μετά τη δημοσίευσή της στο Δήμο Πατρέων σύμφωνα με 
το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 10 Ιουνίου 1988 
Με εντολή Νομάρχη 
Η Δασάρχης 
Μ. ΠΑΝΤΑΖΗ 

Αριθ. 3504 (4) 

Αναγκαστική απαλλοτρίωση ακινήτου στο Κάτω Ζάκρο Ν. Λααιθίου. 

Ο ΝΟΜΑΡΧΗΣ ΛΑΣΙβΙΟΤ 

Έχοντας υπόψη: 

1) Τις διατάξεις του Ν. 3200/55 «περί διοικητικής αποκεντρώσεως», σε 

συνδυασμό με τις διατάξεις του ΝΔ 532/70 «περί συμπληρώσεως των διατά¬ 
ξεων περί διοικητικής αποκεντρώσεως». ° 

2) Τις διατάξεις του Ν.Δ/τος 797/71 «περί αναγκαστικών απαλ/σεων». 

3) Τις διατάξεις του άρθρου 1 του Νόμου ΒΡΞΖ/1893 «περί αναγκαστικής 
απαλ/σεως ακινήτων προς συντήρησιν ή ανεϋρεσιν αρχαιοτήτων». 

4) Την αριθ. 9/86 πράξη του Κρατικού Αρχαιολογικού Συμβουλίου. 

5) Το έγγραφο το» Υπουργείου Πολιτισμού αριθ. Φ. 32/19167/5.4.88, 
αποφασίζουμε: 

Κηρύσσουμε την αναγκαστική απαλλοτρίωση ακινήτου για δημόσια ωφέλεια 
και ειδικότερα για την προστασία του μινωϊκού ανακτόρου της Κάτω Ζάκρου, 
μοναδικού μνημείου του Κρητικού Πολιτισμού έκτασης 3.150 γπ 2 που βρίσκε¬ 
ται στην Κάτω Ζάκρο Σητείας και φαίνεται με τα στοιχεία 6 στο κτηματολογικό 
διάγραμμα και πίνακα του Μ. Ξεκάλάκη θεωρημένο την 24.10.86 από το Διευ¬ 
θυντή Αποτυπώσεων και Συντηρήσεως κτιρίων του ΤΑΠΑ, και ανήκει κατά φε- 
ρόμενη κυριότητα στον Γεώργιο Μεντένη. 

Η απαλ/ση κηρύσσεται υπέρ του Δημοσίου και με δαπάνη του Ταμείου Αρ¬ 
χαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Νικόλαος, 2 Ιουνίου 1988 
Ο Νομάρχης 
Γ. ΤΖΑΝΑΚΑΚΗΣ 

Αριθ. 762 (5) 

Κήρυξη αναγκαστικής απαλλοτρίωσης ακινήτου, για την ανέγερση Κοινοτικού 
Καταστήματος στην Κοινότητα Λεχαίου Ν. Κορινθίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΛΕΧΑΙΟΥ 

Με την 6/43/25.4.88 απόφαση του Κοινοτικού Συμβουλίου Λεχαίου νομί- 
μως επικυρωθείσης με την υπ’ αριθ. 9782/3.6.88 όμοια της Δ/νσης Εσωτερι¬ 
κών ΝΟ.ΚΟ κηρύχθηκε αναγκαστική απαλλοτρίωση ακινήτου ιδιοκτησίας Νι¬ 
κολάου Αντωνοπούλου και κληρονόμων Παρασκευής Μαρκέλλου έκτασης 
926,79 μ2 με παλαιό, εγκαταλελημμένη ισόγειο οικία και αποθήκη όγκου 381 
μ3 για την ανέγερση Κοινοτικού Καταστήματος. 

Λέχαιο, 9 Ιουνίου 1988 
Ο Πρόεδρος 

ΚΩΝ/ΝΟΣ ΔΑΜΟΥΛΗΣ 

-4- 

ΑΝΑΚΟΙΝΩΣΕΙΣ 

Αριθ. Δ12α 973/φ·85 (6) 

Ανακοίνωση παρακατάθεσης αποζημίωσης για απαλλοτρίωση ακινήτων για 

την κατασκευή της οδού Πάτρα - Ίσωμα 4ο τμήμα από Βασιλικά μέχρι δια¬ 
σταύρωση προς Ίσωμα και των παρ/λων οδών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με: - 

1) Τα άρθρα 7 και 8 του Ν.Δ. 797/1971 «περί αναγκαστικών απαλλοτριώ¬ 


σεων» και 

2) Την υπ’ αριθ. ΕΔ2α/01 /159/Φ.2.2.1 /17.12.86 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «περί μεταβιβάσεως 
αρμοδιοτήτων στο Γεν. Γραμματέα & Προϊστ/νους Δ/νσεων (Εγλ.,153) ΦΕΚ 
884/Β/17.12.86 γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα που απαλ- 
λοτριώθηκαν αναγκαστικά με την αριθ. Δ. 2153/714/10.4.1985 κοινή από¬ 
φαση των Υπουργών Οικονομικών και Δημ. Έργων (ΦΕΚ 228/85 τ.Δ') για 
την κατασκευή της οδού Πάτρα - Ίσωμα, τμήμα 4ο από Βασιλικό μέχρι δια¬ 
σταύρωση προς Ίσωμα. 

β) Τους ενυποθήκους δανειστές και τους τρίτους διεκδικητές των ακινήτων 
αυτών, ότι η αποζημίωση της εδαφικής επιφάνειας και των επί κειμένων της, 
όπως περιγράφονται στο σχετικό κτηματολογικό πίνακα που καθορίστηκε με 
την αριθμ. 370/87 απόφαση του Μον. Πρωτ. Πατρών έχει παρακατατεθεί στο 
Τ.Π. & Δανείων - Υποκ/μα Πατρών. 

Σχετικά έχει εκδοθεί το αριθ. 866320/31.5.88 γραμμάτιο σύστασης παρα¬ 
καταθήκης ποσού δρχ. οκτακόσιες εξήντα έξι χιλιάδες τριακόσιες είκοσι 
(866.320). 

Η αποζημίωση θα αποδοθεί στα πρόσωπα που θα αναγνωριστούν δικαιούχοι 
με τη νόμιμη διαδικασία. 

Η ανακοίνωση αυτή να δημοσιευτεί στην Εφημερίδα της Κυβερνήσεως. 

Αθήνα. 7 Ιουνίου 1988 
Με εντολή Υπουργού 
Ο Διευθυντής α.α. 

Κ.ΔΕΣΥΠΡΗΣ 

-4- 

Αριθ. Η 3198 (7) 

Ανακοίνωση παρακατάθεσης αποζημίωσης ακινήτων που απαλλοτριώθηκαν 

για την κατασκευή της τάφρου αποφορτήσεως των υδάτων στη χ.θ. 

29+700 της Βόρειας κύριας Διώρυγας του Πηνειού στην περιοχή της Κοι¬ 
νότητας Βουπρασίου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 

Σύμφωνα με τα άρθρα 7 και 8 του Ν.Δ. 797/1971 «περί αναγκαστικών 
απαλλοτριώσεων», γνωστοποιούμε: 

1) Σε όσους έχουν ή διεκδικούν δικαιώματα κυριότητας σε ακίνητα που 
απαλλοτριώθηκαν αναγκαστικά με την 5856/Δ-48/21.5.85 απόφασή μας 
(ΦΕΚ 292/85 τ.Δ') με την οποία κηρύξαμε απαλλοτριωτέα έκταση 13.634 μ2 
για την κατασκευή των εργασιών του θέματος. 

2) Στους ενυπόθηκους δανειστές και τρίτους διεκδικητές των ακινήτων αυ¬ 
τών, ότι η αποζημίωση της εδαφικής επιφάνειας και των επικειμένων της, όπως 
περιγράφονται στο σχετικό κτηματολογικό πίνακα, που καθορίσθηκε με το αρ. 
1814/12.1.87 πρακτικό συνεδριάσεως του Δικαστικού Γραφείου Πατρών έχει 
παρακατατεθεί στο Ταμείο Παρακαταθηκών και Δανείων - Υποκατάστημα Πα¬ 
τρών. 

Σχετικά έχει εκδοθεί το με αρ. 25216/26.5.88 Γραμμάτιο συστάσεως Πα¬ 
ρακαταθήκης ποσού δύο εκατομμυρίων πεντακοσίων εννενήντα έξι χιλιάδων 
ογδόντα (2.596.080) δραχμών. 

Η αποζημίωση θα αποδοθεί στα πρόσωπα που θα αναγνωριαθούν δικαιούχοι 
κατά τη νόμιμη διαδικασία. · 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Πάτρα, 10 Ιουνίου 1988 
Ο Νομάρχης 
ΔΗΜ. ΠΑΝΤΑΖΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρι8. Ε.ΓΤ.Α. 36 (8) 

Καθορισμός ορίων χαι όρων χαι περιορισμών δόμησης στον οιχισμό «ΚΑΣΤΑ¬ 
ΝΕΡΗ» του Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Τις διατάξεις του από 24.4.85 Π. Δ/τος(ΦΕΚ 181Δ/3.5.85) «Περί τρό¬ 
που καθορισμού ορίων οικισμών της χώρας, κατηγορίες αυτών και καθορισμός 
όρων και περιορισμών δόμησης» όπως τροποποιήθηκε και συμπληρώθηκε με το 
Π. Δ/γμα της 14.2.87 (ΦΕΚ 133Δ/23.2.87). 

2. Τις προτάσεις των ιδιωτών μελετητών Μηχ/κών, στους οποίους ανατέ¬ 
θηκε σχετική μελέτη στα πλαίσια του προγράμματος των ανοικτών πόλεων, που 
αφορούν στον προσδιορισμό των ορίων του υπόψη οικισμού. 

3. Τα δελτία αρχιτεκτονικής αναγνώρισης των οικισμών που συμπληρώθη¬ 
καν από τους προαναφερόμενους μελετητές κατά τις υποδείξεις των σχετικών 
προδιαγραφών του πρώην Τ.Χ.Ο.Π. και τώρα Υ.ΠΕ.ΧΩ.Δ.Ε.' 

4. Τη με αρ. Ε.Π.Α. 41/27.3.85 απόφασή μας για την χατηγοριοποίηση 
των οικισμών του Ν. Κιλκίς που έχουν πληθυσμό μέχρι 2000 κατοίκους, με την 
οποία ο οικισμός έχει χαρακτηρισθεί ως ενδιαφέρων, συνεκτικός, στάσιμος, με¬ 
σαίος. 

5. Τα πληθυσμιακά στοιχεία της τελευταίας απογραφής του κράτους της 
ΕΣΤΕ. 

6. Τη με αρ. 7ο/4.3.88 γνωμοδότηση - πρακτικό του Συμβουλίου ΠΕ.- 
ΧΩ.Δ.Ε. (ΣΧΟΠ) του Νομού. 

7. Τη με αρ. 20/85 απόφαση του Κοινοτικού Συμβουλίου της Κοινότητας 
Καστανερής. 

8. Του Α.Ν. 314/1968 «Περί παροχής εις τον Τπουργό Β. Ελλάδος και 
τους Νομάρχας, αρμοδιότητος επί θεμάτων εγκρίσεως, επεκτάσεως ή τροπο- 
ποιήσεως σχεδίων πόλεων και κωμών» όπως τροποποιήθηκε και συμπληρώ¬ 
θηκε με το Ν.Δ. 1018/1971. 

9. Την Απόφαση Γ4δ/15883/1903/8.2.88 των Υπουργού Προεδρίας της 
Κυβερνήσεως και Αναπληρωτή Υπουργού ΠΕ.ΧΩ.Δ.Ε. (ΦΕΚ 142Β/ 


15.3.88), αποφασίζουμε: 

1. Καθορίζουμε τα όρια του οικισμού «ΚΑΣΤΑΝΕΡΗ» του Ν. Κιλκίς, όπως 
αυτά φαίνονται στο συνοδευτικό της παρούσας σχεδιάγραμμα σε κλ. 1:5000, 
που αποτελεί αναπόσπαστο τμήμα αυτής και συντάχθηκε βάσει στοιχείων 
χάρτη και επιτόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και περιορι¬ 
σμούς δόμησης. 

Α. Γενικοί όροι Δόμησης 

2.1.1. Αρτιότητα γηπέδων 

. - Για την περιοχή εντός του ορίου, όπως καθορίζεται ριε το παραπάνω Π.Δ., 
αρτιότητα γηπέδου 300 τ.μ. με πρόσωπο 13.00μ. (περιοχή Α). 

Κατά παρέκκλιση εντός των ορίων του οικισμού θεωρούνται άρτια τα γήπεδα 
με όποιο εμβαδά και πρόσωπο είχαν στις 3.5.1985, ημέρα δημοσίευσης του 
από 24.4.1985 Π. Δ/τος. 

Β. Ειδικοί όροι Δόμησης 

2.2. Για τον οικισμό «ΚΑΣΤΑΝΕΡΗ» της ομάδας 15 βαθμού Προστασίας 
Β2, τους ειδικούς όρους δόμησης που αναγράφονται στην καρτέλα που συνο¬ 
δεύει την παρούσα. 

Κατά τα λοιπά ισχύουν τα οριζόμενα στο Π.Δ. της 24.4.85 όπως τροποποιή¬ 
θηκε και συμπληρώθηκε με το Π.Δ. της 14.2.87. 

Για κάθε αμφισβήτηση που ανακύπτει από την εφαρμογή της παρούσας, απο¬ 
φασίζει ο Νομά(95χης μετά από γνώμη του Συμβουλίου ΠΕ.ΧΩ.Δ.Ε. (ΣΧΟΠ) 
του Νομού. 

Η παρούσα απόφαση, το δελτίο Αρχιτεκτονικής Αναγνώρισης του οικισμού, 
όπως αυτά έχουν θεωρηθεί από τον προϊστάμενο του Τ.Π.Π.Ε. Κιλκίς, να δημο- 
σιευθούν στην Εφημερίδα της Κυβερνήσεως. 

Το σχεδιάγραμμα οριοθέτησης του οικισμού, σε κλ. 1:5000 [1(μία) πινα¬ 
κίδα], όπως έχει θεωρηθεί από τον προϊστάμενο Τ.Π.Π.Ε. Κιλκίς, να αναρτηθεί 
στο Διοικητήριο, (5ος όροφος, πίνακας ανακοινώσεων), επί 15 ημέρες μετά τη 
δημοσίευση της παρούσας στην Εφημερίδα της Κυβερνήσεως. 

Κιλκίς, 4 Απριλίου 1988 ; , 

Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

Αριθ. Ε.Π.Α. 37 (9) 

Καθορισμός ορίων και όρων και περιορισμών δόμησης στον οικισμό «ΚΑΤΩ 
ΘΕΟΔΩΡΑΚΙ» του Ν. Κιλκίς. 

0 ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181τ.Δ'/3.5.85) «Περί 
τρόπου καθορισμού ορίων οικισμών της χώρας, κατηγορίες αυτών και καθορι¬ 
σμός όρων και περιορισμών δόμησης» όπως τροποποιήθηκε και συμπληρώθηκε 
με το Π. Δ/γμα της 14.2.87 (ΦΕΚ 133 τ.Δ'/23.2.87). 

2. Τις προτάσεις των ιδιωτών μελετητών Μ ηχ/κών, στους οποίους ανατέ¬ 
θηκε σχετική μελέτη στα πλαίσια του προγράμματος των ανοικτών πόλεων, που 
αφορούν στον προσδιορισμό των ορίων του υπόψη οικισμού. 

3. Τα δελτία αρχιτεκτονικής αναγνώρισης των οικισμών που συμπληρώθη¬ 
καν από τους προαναφερόμενους μελετητές κατά τις υποδείξεις των σχετικών 
προδιαγραφών του πρώην Τ.Χ.Ο.Π. και τώρα Υ.ΠΕ.ΧΩ.Δ.Ε. 

4. Τη με αρ. Ε.Π.Α. 41/27.3.85 απόφασή μας για την κατηγοριοποίηαη 
των οικισμών του Ν. Κιλκίς που έχουν πληθυσμό μέχρι 2000 κατοίκους, με την 
οποία ο οικισμός έχει χαρακτηριαθεί ως ενδιαφέρων, συνεκτικός, στάσιμος, με¬ 
σαίος. 

5. Τα πληθυσμιακά στοιχεία της τελευταίας απογραφής του κράτους της 
ΕΣΥΕ. 

6. Τη με αρ. 7ο/4.3.88 γνωμοδότηση - πρακτικό του Συμβουλίου ΠΕ.¬ 
ΧΩ.Δ.Ε. (ΣΧΟΠ) του Νομού. 

7. Τη με αρ. 25/85 απόφαση του Κοινοτικού Συμβουλίου της Κοινότητας 
Κάτω Θεοδωρακίου. 

8. Του Α.Ν. 314/1968 «Περί παροχής εις τον Υπουργό Β. Ελλάδος και 
τους Νομάρχας, αρμοδιότητος επί θεμάτων εγκρίσεως, επεκτάσεως ή τροπο- 
ποιήσεως σχεδίων πόλεων και κωμών» όπως τροποποιήθηκε και συμπληρώ¬ 
θηκε με το Ν.Δ. 1018/1971. 

9. Την Απόφαση Γ4δ/15883/1903/8.2.88 των Υπουργού Προεδρίας της 
Κυβερνήσεως και Αναπληρωτή' Υπουργού ΠΕ.ΧΩ.Δ.Ε. (ΦΕΚ 142Β/ 
15.3.88), αποφασίζουμε: 

1. Καθορίζουμε τα όρια του οικισμού «ΚΑΤΩ ΘΕΟΔΩΡΑΚΙ» του Ν. Κιλκίς, 


όπως αυτά φαίνονται στο συνοδευτικό της παρούσας σχεδιάγραμμα σε κλ. 
1:5000, που αποτελεί αναπόσπαστο τμήμα αυτής και συντάχθηκε βάσει στοι¬ 
χείων χάρτη και 'έπιτόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και περιορι¬ 
σμούς δόμησης. 

Α. Γενικοί όροι Δόμησης 

2.1.1. Αρτιότητα γηπέδων 

- Για το συνεκτικό τμήμα του οικισμού, αρτιότητα γηπέδου 500 τ.μ. με πρό¬ 
σωπο 13.00μ. (περιοχή Α). 

- Για την περιοχή εντός του συνεκτικού τμήματος και εντός ορίου οικισμού, 
αρτιότητα γηπέδου 1.000 τ.μ. με πρόσωπο 26.00μ. (περιοχή Β). 

Κατά παρέκκλιση εντός των ορίων του οικισμού θεωρούνται άρτια τα γήπεδα 
με όποιο εμβαδό και πρόσωπο είχαν στις 3.5.1985, ημέρα δημοσίευσης του 
από 24.4.1985 Π. Δ/τος. 

Β. Ειδικοί όροι Δόμησης 

2.2. Για τον οικισμό «ΚΑΤΩ ΘΕΟΔΩΡΑΚΙ» της ομάδας 10 Βαθμού Προ¬ 
στασίας Β2, τους ειδικούς όρους δόμησης που αναγράφονται στην καρτέλα που 
συνοδεύει την παρούσα. 

Κατά τα λοιπά ισχύουν τα οριζόμενα στο Π.Δ. της 24.4.85 όπως τροποποιή¬ 
θηκε και συμπληρώθηκε με το Π.Δ. της 14.2.87. 

Για κάθε αμφισβήτηση που ανακύπτει από την εφαρμογή της παρούσας, απο¬ 
φασίζει ο Νομάρχης μετά από γνώμη του Συμβουλίου ΠΕ.ΧΩ.Δ.Ε. (ΣΧΟΠ) 
του Νομού. 

Η παρούσα απόφαση, το δελτίο Αρχιτεκτονικής Αναγνώρισης του οικισμού, 
όπως αυτά έχουν θεωρηθεί από τον προϊστάμενο του Τ.Π.Π.Ε. Κιλκίς, να δημο- 
σιευθούν στην Εφημερίδα της Κυβερνήσεως. 

Το σχεδιάγραμμα οριοθέτησης του οικισμού, σε κλ. 1:5000 [1 (μία) πινα¬ 
κίδα), όπως έχει θεωρηθεί από τον προϊστάμενο Τ.Π.Π.Ε. Κιλκίς, να αναρτηθεί 
στο Διοικητήριο, (5ος όροφος, πίνακας ανακοινώσεων), επί 15 ημέρες μετά τη 
δημοσίευση της παρούσας στην Εφημερίδα της Κυβερνήσεως. 

Κιλκίς, 4 Απριλίου 1988 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

